**மீனாட்சி கோபிநாத்** (Meenakshi Gopinath) ஓர் இந்தியக் கல்வியாளர், அரசியல் விஞ்ஞானி, எழுத்தாளர் மற்றும் புது தில்லி சீமாட்டி ஸ்ரீ ராம் கல்லூரியின் முன்னாள் முதல்வர் ஆவார்.  இவர் தெற்காசியாவின் பெண்கள் மத்தியில் அமைதி மற்றும் சமூக-அரசியல் தலைமைத்துவத்தை ஊக்குவிக்கும் ஓர் அரசு சாரா அமைப்பான பாதுகாப்பு மோதல் மேலாண்மை மற்றும் அமைதிக்கான (WISCOMP) பெண்களின் நிறுவனர் மற்றும் தற்போதைய இயக்குநராகவும் தேசிய பாதுகாப்பு ஆலோசனைக் குழு எனும் இந்திய அரசு நிறுவனத்தில் பணியாற்றும் முதல் பெண்மணி ஆவார்.   இவர் லோக்பால் தேர்வுக் குழுவின் உறுப்பினராகப் பணியாற்றியுள்ளார், இது இந்திய சட்டமன்ற உறுப்பினர்கள் மற்றும் அரசாங்க அதிகாரிகளின் அதிகார வரம்பைக் கொண்ட ஒரு சட்ட அமைப்பாகும்.  இந்தியக் கல்வித் துறைக்கு இவர் ஆற்றிய பங்களிப்புகளுக்காக இந்திய அரசு 2007 ஆம் ஆண்டில் பத்மசிறீ எனும் நான்காவது உயரிய குடிமை விருதை வழங்கியது.  பெண்ணிய சர்வதேச உறவுகள் மற்றும் உலகளாவிய அரசியலின் முன்னணி இதழான *இன்டர்நேஷனல் ஃபெமினிஸ்ட் ஜர்னல் ஆஃப் பாலிடிக்ஸ்* இன் இணை ஆசிரியர் ஆவார்.

ஆரம்பகால வாழ்க்கை
-----------------

புது தில்லியில் உள்ள சீமாட்டி சிறீ ராம் கல்லூரியில் அரசியல் அறிவியலில் பட்டப்படிப்பினைப் படித்தார். அதே கல்வி நிருவனத்தில் பல வருடங்கள் அதிபராக இருந்தார்.  மாசசூசெட்ஸ் ஆம்ஹெர்ஸ்ட் பல்கலைக்கழகத்தில் முதுகலைப் பட்டம் பெற்றார். தில்லி பல்கலைக்கழகத்தில் முனைவர் பட்டம் பெற இந்தியா திரும்பினார்.  ஃபுல்பிரைட் ஆய்வுதவித் தொகையினைப் பெற்று, பின்னர் ஜார்ஜ்டவுன் பல்கலைக்கழகத்தில் முனைவர் பட்ட ஆராய்ச்சியையும் செய்தார்.  ஜவஹர்லால் நேரு பல்கலைக்கழகத்தில் பேராசிரியரானார்.  மேலும் 1988 ஆம் ஆண்டு முதல்  2014 இல் பணியில் இருந்து ஓய்வு பெறும் வரை சிறீராம் கல்லூரியின் முதல்வராகப் பணியாற்றினார்.

விருதுகளும் கௌரவங்களும்
-----------------------

2007 ஆம் ஆண்டில் இந்திய அரசாங்கம் கோபிநாத்துக்கு நான்காவது உயரிய குடிமை விருதான பத்மசிறீ விருதை வழங்கியது  கல்வியில் சிறந்து விளங்கியதற்காக, அதே ஆண்டு, *கிம்ப்ரோ பிளாட்டினம் ஸ்டாண்டர்ட் விருது* பெற்றார்.  2008இல் சமூக நல்லிணக்கத்திற்கான *2008 செலிபிரேட்டிங் வுமன்ஹுட் தெற்காசிய பிராந்திய அங்கீகாரத்தை* அவருக்கு வழங்கியது.  கல்வியில் சிறந்து விளங்குவதற்கான ராஜீவ் காந்தி விருது மற்றும் மகிளா சிரோமணி விருது மற்றும் டெல்லி சிட்டிசன் ஃபோரம் விருது ஆகியவற்றையும் பெற்றுள்ளார். 

* "Dr. Meenakshi Gopinath Principal, Lady Shri Ram College Delhi retire from services". *YouTube video* (Asianet News). 21 August 2014. .
*

சான்றுகள்
---------

1. 1 2 3 4 5  "Dr Meenakshi Gopinath on Aberystwyth University". Aberystwyth University. 2016. .
2. ↑  "Our Story". Women in Security Conflict Management and Peace. 2016. .
3. ↑  "Fali Nariman refuses to join 'farcical' Lokpal selection panel". First Post. 27 February 2014. .
4. 1 2  "Padma Awards". Ministry of Home Affairs, Government of India. 2016. .
5. ↑  "Home". .
6. ↑  "India's Best Arts Colleges 2014". India Today. 2016. .
7. ↑  "The Legend Lives On- the Retirement of Meenakshi Gopinath". DU Beat. 31 August 2014. .
8. ↑  Gopinath, Meenaskshi. "Political development, the People's Party of Pakistan and the elections of 1970.", *University of Massachusetts Amherst Masters Theses 1911 - February 2014*, 2641, 1973. Retrieved 23 June 2019.
9. ↑  "Meenakshi Gopinath on Vedica Scholars". Vedica Scholars. 2016. .
10. ↑  "An interview with Arshiya Sethi". Jawaharlal Nehru University. 2008. .
11. ↑  "Winners - Platinum". Qimpro Foundation. 2016. .
12. ↑  "Celebrating Womanhood South Asian Region Recognition 2008'". Celebrating Womanhood.org. 2008. .

வெளி இணைப்புகள்
---------------

* "Dr. Meenakshi Gopinath Principal, Lady Shri Ram College Delhi retire from services". Asianet News. 21 August 2014. .
*